Pasiūlymas Tarybos reglamentas iš dalies keičiantis Reglamentą (EB) Nr. 423/2007 dėl ribojančių priemonių Iranui /* KOM/2009/0285 galutinis */





[pic] | EUROPOS BENDRIJŲ KOMISIJA | Briuselis, 2009.6.17 KOM(2009) 285 galutinis Pasiūlymas TARYBOS REGLAMENTAS iš dalies keičiantis Reglamentą (EB) Nr. 423/2007 dėl ribojančių priemonių Iranui AIŠKINAMASIS MEMORANDUMAS 1. Remiantis Jungtinių Tautų Saugumo Tarybos rezoliucijomis 1737 (2006), 1747 (2007) ir 1803 (2008), Bendrąja pozicija 2007/140/BUSP ir Tarybos reglamentu (EB) Nr. 423/2007, su pakeitimais, Iranui nustatomos tam tikros ribojančios priemonės. 2. 2008 m. lapkričio 10 d. Tarybos reglamentu (EB) Nr. 1110/2008 iš dalies pakeistas Reglamentas (EB) Nr. 423/2007 ir Iranui nustatyta naujų ribojančių priemonių, būtent prievolė iš anksto pranešti apie ginklų platinimo veiklą vykdančių dviejų įmonių – Iran Air Cargo (IAC) ir Islamic Republic of Iran Shipping Lines (IRISL) – krovinius. 3. Šios priemonės įgyvendinimo taisyklės grindžiamos kai kuriomis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo taisyklėmis, būtent nuo 2009 m. liepos 1 d. taikytinomis taisyklėmis dėl įvežimo ir išvežimo bendrųjų deklaracijų teikimo elektroninėmis priemonėmis[1]. Tačiau dėl minėtų deklaracijų įvedimo procedūrų sudėtingumo 2009 m. balandžio 2 d. Komisijos reglamentu (EB) Nr. 273/2009 iki 2010 m. gruodžio 31 d. nustatytas pereinamasis laikotarpis, per kurį vežėjai neprivalo teikti išankstinių elektroninių įvežimo ir išvežimo bendrųjų deklaracijų. 4. Šiuo pasiūlymu siekiama suderinti Tarybos reglamento (EB) Nr. 423/2007 nuostatas dėl pereinamojo laikotarpio, taikomo taisyklėms dėl prievolės iš anksto pranešti apie tam tikrų įmonių krovinius, su atitinkamais muitinės teisės aktais. 5. Pasiūlymas TARYBOS REGLAMENTAS iš dalies keičiantis Reglamentą (EB) Nr. 423/2007 dėl ribojančių priemonių Iranui EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 60 ir 301 straipsnius, atsižvelgdama į 2008 m. rugpjūčio 7 d. Bendrąją poziciją 2008/652/BUSP, iš dalies keičiančią Bendrąją poziciją 2007/140/BUSP dėl tam tikrų ribojančių priemonių Iranui[2], atsižvelgdama į Komisijos pasiūlymą, kadangi: (1) 2008 m. lapkričio 10 d. Tarybos reglamentu (EB) Nr. 1110/2008, iš dalies keičiančiu Reglamentą (EB) Nr. 423/2007 dėl ribojančių priemonių Iranui[3], nustatytos tam tikros papildomos ribojančios priemonės pagal Bendrąją poziciją 2007/652/BUSP, t. y. prievolė iš anksto pranešti apie tam tikrus į Iraną ir iš jo gabenamus krovinius. (2) Dėl techninių priežasčių numatyta, kad šios prievolės iš anksto pranešti įgyvendinimo taisyklėms per pereinamąjį laikotarpį galėtų būti taikomos leidžiančios nukrypti nuostatos. Kadangi dėl šios priemonės įgyvendinimo taisyklių sudėtingumo jų įgyvendinimas buvo neplanuotai atidėtas, pereinamasis laikotarpis turėtų būti pratęstas iki 2010 m. gruodžio 31 d. (3) Todėl Reglamentą (EB) Nr. 423/2007 reikėtų atitinkamai iš dalies pakeisti, PRIĖMĖ ŠĮ REGLAMENTĄ: 1 straipsnis Reglamento (EB) Nr. 423/2007 4a straipsnio ketvirtoji ir penktoji pastraipos pakeičiamos šiuo tekstu: „Iki 2010 m. gruodžio 31 d. įvežimo ir išvežimo bendrosios deklaracijos ir pirmiau nurodyti reikalaujami papildomi duomenys gali būti pateikti raštu naudojant verslo, uostų arba transporto informaciją, jeigu joje yra reikalingi duomenys. Nuo 2011 m. sausio 1 d. pirmiau nurodyti reikalaujami papildomi duomenys teikiami raštu arba prireikus nurodomi įvežimo ir išvežimo bendrosiose deklaracijose.“ 2 straipsnis Šis reglamentas įsigalioja 2009 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, […] Tarybos vardu Pirmininkas [1] Nuostatos įtrauktos 2006 m. gruodžio 18 d. Komisijos reglamentu (EB) Nr. 1875/2006, iš dalies keičiančiu Komisijos reglamentą (EEB) Nr. 2454/90, išdėstantį Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas, (OL L 360, 2006 12 19, p. 64). [2] OL L 213, 2008 8 8, p. 58. [3] OL L 103, 2007 4 20, p. 1. Reglamentas su paskutiniais pakeitimais, padarytais Tarybos reglamentu (EB) Nr. 1110/2008 (OL L 300, 2008 11 11, p. 1).